Diane Lanová

Diane Lanová(; * 22. január 1965, New York, New York, USA) je americká herečka a producentka. Za svoj herecký výkon vo filme Unfaithful získala niekoľko ocenení a tiež nominácie na Academy Awards či Zlatý glóbus v kategórii najlepšia herečka.

Detstvo a mladosť 
Narodila sa v New Yorku. Jej matka, Colleen Leigh Farringtonová, bola speváčkou v nočnom klube a jej otec, Burton Eugene Lane, bol manhattanským učiteľom drámy.

Kariéra 
Profesionálne začala hrať v divadle ako šesťročná v La MaMa Experimental Theatre Club v New Yorku, kde sa predstavila v inscenácii Medea. Keď mala 12 rokov, hrala v inscenácii Višňový sad s Meryl Streepovou a Irene Worth. Za jej divadelné počiny v detskom veku ju Laurencea Oliviera nazval „novou Grace Kellyovou“.

Medzinárodnú popularitu získala v trileri Streets of Fire v roku 1984. V roku 1992 stvárnila herečku Paulette Goddard v životopisnom filme Chaplin podľa knižnej predlohy Charlieho Chaplina.

Po boku hercov Liev Schreiber, Viggo Mortensen a Anna Paquinová hrala v romantickej dráme A Walk on the Moon z roku 1999. Získala uznanie od filmových kritikov a tiež nomináciu na cenu Independent Spirit Award za najlepšiu ženskú rolu.

V roku 2002 si zahrala v dramatickom filme Unfaithful, ktorý režíroval Adrian Lyne. Hrala ženu v domácnosti, ktorá má milostný pomer so záhadným obchodníkom kníh. Tento film obsahoval niekoľko sexuálnych scén. Za svoj výkon si vyslúžila rozsiahlu pochvalu. Okrem toho, že vyhrala cenu National Society of Film Critics Award pre najlepšiu herečku a cenu newyorských filmových kritikov, získala aj nomináciu na Academy Awards, Zlatý glóbus, či SAG. Veľa filmových kritikov označilo jej výkon za najlepší v jej doterajšej filmovej kariére. 

V roku 2005 prijala rolu matky vo filme Fierce People, po boku Adriena Brodyho a Bena Afflecka hrala v životopisnej dráme Hollywoodland z roku 2006 a s Johnom Malkovichom si zahrala v dojímavom príbehu Secretariat z roku 2010.

V roku 2013 hrala matku Supermana vo filme Man of Steel. Svoju rolu si zopakovala aj vo filmoch Batman vs. Superman: Dawn of Justice (2016) a Justice League (2017).

V trileri Serenity účinkovala po boku Matthewa McConaugheya. S Kevinom Costnerom hrá v trileri Let Him Go, ktorý by mal mať premiéru 6. novembra 2020.

Súkromný život 

V roku 1984 sa v Paríži zoznámila s hercom Christopherom Lambertom v roku 1984. Nejaký čas spolu chodili, ale rozišli sa. Znovu sa stretli o dva roky neskôr v Ríme pri nakrútcaní filmu Priceless Beauty, a opäť spolu začali chodiť. Zosobášili a v októbri 1988 v Santa Fe v Novom Mexiku. Majú spolu dcéru Eleanor Jasmine Lambertovú, ktorá sa narodila 5. septembra 1993. V roku 1994 boli rozvedení.

V júli 2003 sa zoznámila s hercom Johnom Brolinom a vzali sa 15. augusta 2004. Ich manželstvo bolo bezdetné a Lanová a Brolin podali žiadosť o rozvod vo februári 2013. Ich rozvod bol ukončený 2. decembra 2013.

Charita 
Je zapojená do niekoľkých charitatívnych organizácií, vrátane Heifer International, ktorá sa zameriava na hladomor vo svete a organizácie Hollywood for Artists for Peace and Justice, ktorá podporuje humanitárnu pomoc na Haiti. Nerada spomína svoje charitatívne aktivity, pretože si myslí, že by to malo byť niečo anonymné, pretože veľa ľudí zo seba rado robí lepších ľudí prostredníctvom charitatívnych organizácií čo sa jej nepáči.

22. augusta 2014 bola ocenená za spoluprácu so spoločnosťou Heifer International na treťom ročníku galavečera Beyond Hunger: A Place at the Table v Montage Beverly Hills.

Iné projekty

Externé odkazy 
 
 
 
 Diane Lane na Film Reference
 Diane Lane na Emmys.com

Zdroj

Poznámky 

Filmové herečky USA
Televízne herečky USA
Dabingové herečky USA
Divadelné herečky USA
Producenti USA
Detskí herci
Osobnosti z Manhattanu